EXCLUSIV | M.A.I. vrea să-l sancționeze pe singurul polițist care a intervenit în încăierarea zecilor de romi din Târgu Neamț. Motivul HALUCINANT invocat de experții ministerului (VIDEO, FOTO)

Exclusiv

Zeci de persoane din două clanuri de romi s-au încăierat cu răngi și bâte, coase și topoare, pe o stradă din Târgu Neamţ, la începutul lunii trecute. Cazul revine, însă, în atenția publică din cauza unui document extrem de controversat de la nivelul Ministerului de Interne. În emisiunea ”Se întâmplă acum!”, de pe B1 TV, a fost prezentat un raport al Corpului de Control al Ministrului de Interne, potrivit căruia singurul polițist care a îndrăznit să intervină pentru a liniști spiritele, considerat un adevărat erou pe rețelele sociale, ar trebui să fie sancționat...

Video will appear shortly. Please disable your ad blocker if you have one.

Agentul, pe nume Ovidiu Busuioc, este extrem de apreciat în Târgu Neamț, fiind lăudat de locuitori și de primarul orașului.

Corpul de Control al ministrului, însă, a decis că polițistul nu a acționat conform procedurilor. Culmea, specialiștii din minister, polițiști și ei, consideră că agentul ar fi trebuit să le răspundă agresorilor, care aveau răngi și săbii, cu... bastonul și sprayul paralizant.

”A apărut o descurajare, o demotivare... Am considerat că tot ce am făcut e de natură să îndepărteze cele două grupuri. Folosirea graduală a echipamentelor din dotare nu-și mai avea rostul. Eu am căutat să nu existe pierderi de vieți omenești”, a susținut agentul Ovidiu Busuioc, pentru B1 TV.